Gehoorsaamheid is ons beste getuienis. - www.bybelkennis.co.za
by Coen Slabber · Published 19/05/2015 · Updated 14/04/2015
Tolerance isn’t about not having beliefs. It’s about how your beliefs lead you to treat people who disagree with you – Tim Keller
In Titus 2 gee Paulus raad aan ouer mans, ouer vroue, jonger mans en jonger vrouens. Die raad aan elke groep verskil, maar daar is tog ‘n gemeenskaplike tema: Paulus moedig hulle tot buitengewone gehoorsaamheid aan al word daar na alledaagse dinge verwys.
Buitengewone gehoorsaamheid in gewone omstandighede is belangrik.
Ons alledaagse gehoorsaamheid is ons beste getuienis
As ons kyk na die waardes in Titus 2:1 – 6 is daar ‘n paar wat ons vandag as oud-modies sou beskou – dinge soos selfbeheer en onderwerping. Ons mag nog dink dat selfbeheer goed is, maar ons leef dit nie uit nie. Onderwerping? Ons kultuur loof diegene wat hulle harte volg en hulle nie aan konvensies steur nie. Wat dit beteken is dat as mense leef soos Paulus hier aanbeveel, sal die wêreld dit raaksien … en dit aantreklik vind as dit uitgeleef word. Dit is hierdie alledaagse gehoorsaamheid – in ons huwelik en werk en skool – wat God verheerlik en sy genade aan die wêreld demonstreer.
Die beste getuienis vir die evangelie gebeur deur die alledaagse
Paulus was ‘n sendeling. Sy lewe was vol dramatiese opofferings. So as hy opdragte aan Titus gee, sou ‘n mens dinge soos “Gee al jou geld weg” of “Verlaat jou huis en gaan verkondig die evangelie oorsee,” verwag. Maar hy hanteer die alledaagse gebeurtenisse by die huis. Jou Christenskap word ten beste gemeet deur daardie verhoudings wat niemand sien nie. Vir baie mense is dit ‘n skrikwekkende gedagte. It is the mark of a hypocrite to be a Christian everywhere but home (Robert Murray M’Cheyne). Wonderbaarlike krag kom deur gewone trou.
Buitengewone gehoorsaamheid vloei direk uit die evangelie
Nadat Paulus die voorbeelde van alledaagse gehoorsaamheid genoem het, sê hy: Die genade van God wat verlossing bring, het immers aan alle mense verskyn. Dit voed ons op om die goddelike leefwyse en wêreldse begeerlikhede te laat vaar en met selfbeheersing, opregtheid en godsvrug in die teenswoordige wêreld te leef (Titus 2:11 – 12). Wat gee aan ons die krag om ‘n goddelike leefwyse te leef? Die genade van God gee aan ons die krag om ons rug op die sonde te draai.
Ons moet opwaarts kyk na die heerlikheid van God; ons moet terugkyk na die prys wat Hy vir ons betaal het; ons moet vorentoe kyk na wat Hy met ons wil doen.
Die Apostoliese Geloofsbelydenis (2)
Gee my wysheid (8)